Na temelju članka 17. Zakona o odgoju i obrazovanju u osnovnoj i srednjoj školi („Narodne novine 87/08., 86/09., 92/10., 105/10; 90/11., 16/12., 86/12., 126/12., 94/13., 152/14., 7/17., 68/18., 98/19. i 64/20.) te članka 5. stavka 1. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstva („Narodne novine“ 67/14., 63/20.), Upravni odjel za odgoj i obrazovanje Zagrebačke županije, Ispostava SAMOBOR , donosi

**R A S P O R E D**

**utvrđivanja psihofizičkog stanja djece (raspored pregleda) radi upisa u prvi razred osnovne škole za školsku godinu 2021./2022. za upisno područje**

**Grada Samobora i Sveta Nedelja te općine Stupnik**

Utvrđivanje psihofizičkog stanja djece školskih obveznika za upis u prvi razred osnovne škole za školsku godinu 2021./2022. obavljat će se u razdoblju:

**od 1. ožujka do 18. lipnja 2021. godine**

Točan **datum i vrijeme pregleda u školi** kojoj dijete pripada prema upisnom području roditelji će dobiti pozivom sa strane škole ili na pregledu u školskoj ambulanti. Na pregledu u školi roditelji će dobiti informaciju o dokumentaciji koju je potrebno donijeti **na upis.**

**Liječnički pregled** dijete obavlja u Zavodu za javno zdravstvo Zagrebačke županije, **Služba za školsku i sveučilišnu medicinu, Ispostava Samobor, Samobor, Gajeva 37**.

**Datum i vrijeme liječničkog pregleda** roditelj će dobiti pismenim pozivom dostavljenim putem dječjih vrtića ili poštom na kućnu adresu.

Na liječnički pregled potrebno je **donijeti**: zdravstvenu iskaznicu djeteta, iskaznicu cijepljenja, Zubnu putovnicu (izdaje djetetov stomatolog), medicinsku dokumentaciju ako je dijete ima (povijesti bolesti, otpusna pisma i sl.) te ispunjen Upitnik za roditelje (prilog pozivu za liječnički pregled).
Termin i upute za laboratorijsku pretragu krvi i analizu urina roditelj će dobiti na liječničkom pregledu.

Roditelj djeteta koje **ne može pristupiti** utvrđivanju psihofizičkog stanja u razdoblju koje je utvrđeno rasporedom pregleda dužan je o tome obavijestiti Stručno povjerenstvo škole kojoj dijete pripada prema upisnom području, a ono će utvrditi drugo odgovarajuće vrijeme utvrđivanja psihofizičkog stanja djeteta i to najkasnije do početka nastavne godine.